คณะกรรมการบริหารสมาคมฯ และสมาชิกสมาคมไทยแนะแนวการศึกษาต่อต่างประเทศ (TIECA) ได้รับเชิญจาก U.S. Embassy, Bangkok เข้าร่วมงานเลี้ยงรับรอง เนื่องในโอกาสวันชาติสหรัฐอเมริกา ประจำปี 2569 และในโอกาสครบรอบ 250 ปี
2026-06-25 18:00 - 21:00 (Asia/Bangkok) | The Ritz-Carlton, One Bangkok
วันที่ 25 มิถุนายน 2569 สถานเอกอัครราชทูตสหรัฐอเมริกา ประจำประเทศไทย ได้จัดงานเลี้ยงรับรอง เนื่องในโอกาสวันชาติสหรัฐอเมริกา ประจำปี 2569 และเฉลิมฉลอง Freedom 250 เนื่องในโอกาสครบรอบ 250 ปี การประกาศอิสรภาพสหรัฐอเมริกา

คณะกรรมการบริหารสมาคมฯ และสมาชิกสมาคมไทยแนะแนวการศึกษาต่อต่างประเทศ (TIECA) ได้รับเชิญเข้าร่วมงานเลี้ยงรับรอง ณ ห้อง Grand Ballroom, The Ritz-Carlton, One Bangkok ถนนวิทยุ

นอกจากนี้ในงานยังมีตัวแทนระดับสูงจากรัฐบาล คณะทูตานุทูต และภาคเอกชนเข้าร่วมอย่างคับคั่ง

คณะกรรมการ และสมาชิกสมาคมไทยแนะแนวการศึกษาต่อต่างประเทศ (TIECA) ได้เข้าเยี่ยมชมและศึกษาดูงาน ณ Westminster College Bangkok
2026-07-10 13:30 - 16:30 | Westminster Bangkok College
TIECA เยี่ยมชมและศึกษาดูงาน ณ Westminster College Bangkok

เมื่อวันศุกร์ที่ 10 กรกฎาคม 2569 ที่ผ่านมา คณะกรรมการบริหารสมาคมฯ และสมาชิกสมาคมไทยแนะแนวการศึกษาต่อต่างประเทศ (TIECA) ได้เข้าเยี่ยมชมและศึกษาดูงาน ณ Westminster College Bangkok

โอกาสนี้ คณะผู้บริหาร คณาจารย์แบะเจ้าหน้าที่ของ Westminster College Bangkok ให้การต้อนรับคณะจาก TIECA อย่างอบอุ่น พร้อมนำเสนอข้อมูลเกี่ยวกับหลักสูตรการเรียนการสอน แนวทางการเตรียมความพร้อมสำหรับนักเรียน และเยี่ยมชมสิ่งอำนวยความสะดวกต่าง ๆ ภายในสถาบัน

การศึกษาดูงานในครั้งนี้เป็นอีกหนึ่งโอกาสสำคัญในการแลกเปลี่ยนองค์ความรู้และประสบการณ์ด้านการศึกษา ซึ่งจะช่วยเสริมสร้างความเข้าใจให้แก่สมาชิก TIECA เพื่อนำไปต่อยอดในการให้คำปรึกษาและวางแผนเส้นทางการศึกษาต่อที่เหมาะสมสำหรับนักเรียน ทั้งในประเทศไทยและต่างประเทศ

TIECA ขอขอบพระคุณ Westminster College Bangkok (TIECA Platinum Member) เป็นอย่างสูง สำหรับการต้อนรับอย่างอบอุ่น และการแบ่งปันข้อมูลอันเป็นประโยชน์ในครั้งนี้

เราหวังเป็นอย่างยิ่งว่าจะได้ร่วมมือและสร้างสรรค์กิจกรรมดี ๆ เพื่อส่งเสริมโอกาสทางการศึกษาให้กับนักเรียนต่อไป
#TIECA #WestminsterCollegeBangkok #UNSWFoundation #เรียนต่อ #แนะแนวการศึกษา
